Ministrul Finanțelor anunță o nouă epocă pentru ANAF: "Am finalizat reorganizarea, va duce lupta antifraudă la un alt nivel"
Reorganizarea Agenției Naționale de Administrare Fiscală va duce lupta antifraudă la un alt nivel iar acest amplu proces este un pas crucial pentru a ne asigura că ajungem să colectăm eficient acei bani care trebuie să meargă către investiții sau funcționarea instituțiilor medicale, și nu în economia neagră, consideră ministrul Finanțelor, Marcel Boloș.